Tillaga til þingsályktunar um almenna sölu á CBD , eða svokallaðri connabidiol-olíu , sem unnin eru hampjurtinni , hefur verið lögð fyrir Alþingi . Lagt er til að fela heilbrigðisráðherra að gera viðeigandi breytingar á reglugerðum og leggja fram frumvarp , til að gera sölu á vörum sem innihalda CBD heimila í almennri sölu , á haustþingi 2020 . Tillagan er flutt af ellefu þingmönnum úr öllum flokkum að Vg undanskildum . Halldóra Mogensen ( Pírata ) , Albertína Friðbjörg Elíasdóttir ( Samfylkingu ) , Álfheiði Eymarsdóttur ( Pírata ) , Björn Leví Gunnarsson ( Pírata ) , Guðmundur Ingi Kristinsson ( Flokkur fólksins ) , Hanna Katrín Friðriksson ( Viðreisn ) , Jón Þór Ólafsson ( Píratar ) , Vilhjálmur Árnason ( Sjálfstæðisflokki ) , Willum Þór Þórsson ( Framsóknarflokki ) , Þorgerður K. Gunnarsdóttir ( Viðreisn ) , Þórhildur Sunna Ævarsdóttir ( Pírata ) . Í greinargerð með þingsályktuninni er fjallað um notagildi hampjurtarinnar m.a. í iðnaðarframleiðslu og framleiðslu á fæðubótarefni , matvælum , snyrtivörum og lyfum . Úr jurtinni sé hægt að vinna virku efnin THC og CBD , en hið fyrrnefnda er vímugjafi sem valdi því að jurtin er bönnuð . „ Tekur ákvæðið hvort tveggja til plantna innan kannabisættkvíslarinnar og þeirra efna sem unnin eru úr þeim plöntum . Helstu virku efni kannabisplantna eru THC ( tetrahydrocannabinol ) , sem er vímugjafi og CBD ( cannabidiol ) , sem er ekki vímugjafi . Bæði efnin hafa læknisfræðilegt notagildi og má nota þau í ýmsum tilgangi , en vegna skilgreiningar á kannabisi og afleiðum þess sem ávana - og fíkniefnis , eða ávana - og fíknilyfs þegar um er að ræða tilbúin lyf , eru vörur sem innihalda THC eða CBD lyfseðilsskyld , eftirritunarskyld og Z-merkt . Slík lyf verða því aðeins fengin gegn ávísun læknis með sérfræðimenntun , “ segir m.a. í greinargerðinni , sem lýkur með eftirfarandi orðum : „ Eftirspurn eftir aðgengi að vörum sem innihalda CBD hér á landi er nú þegar talsverð . Ef þess þarf leggi ráðherra einnig fram frumvarp til laga til nauðsynlegra breytinga á lögum . “ Þess má geta að sala á varningi sem inniheldur CBD hefur vaxið gríðarlega undanfarin ár í Bandaríkjunum . Samkvæmt skýrslu sem fjallað er um í viðskiptatímaritinu Forbes er reiknað með að markaður með efnið muni velta 20 milljörðum dollara árið 2024 .